Albei hierdie is simbole vir regering, en die kleur van elkeen verwys hier eerder na die “ingesteldheid” van die Sap-Engelse regering as nét sy ideologie. Dit geld vir die kleur rooi ook, want die betekenis gaan hier ver verby die blote definisie van “ideologie”.)
Op hierdie punt moet ons egter eers ‘n bietjie agtergrond vestig, want die politieke omstandighede in Siener se tyd het die tipe gevorm waarop die visioenêre verhaal gebaseer is. Hierdie politieke agtergrond word sedert die vroeë 1990’s deur ons vyande “rypgedruk” om vir praktiese redes dieselfde te lyk as destyds. Wat ek hiermee bedoel is dat die voorkoms van vyandige “Boere” teenoor die gematigde en opregte Boervolk kunsmatiglik in ons tyd geskep is. Die doel hiermee is om ‘n Brits-Sap komplot op te rig wat die Engelse ‘n “rede” sal gee om weer ‘n keer militêr teen ons volk te kan optree. Hierdie optrede kulmineer uiteindelik in Siener se smeltkroes.
Die eindresultaat hiervan is dat die Boervolk weereens deur agteraf skelmstreke aan Engelse gesag uitgelewer word.
Die konferensie hierbo is deur mnr. Bill Meyer van Centurion gereël vir die twee dae soos aangetoon. Die doel daarmee was om hierdie uiters belangrike onderwerp aan die lewe te hou, want die moderne teologie gaan om bepaalde on-Bybelse redes uit sy pad om dit dood te smoor. Die Bybelse gegewe hieroor spreek hard en duidelik téén die rigting waarin die filosofiese benadering van die sogenaamde “Christelike teologie” sedert (veral) die einde van die 1700’s weggesak het. Hierdie benadering is jare lank al besig om die doodsklok vir die opregte, maar goedgelowige lidmate van die kerk te lui. Nou, behalwe vir die feit dat die kerk se Hoof stilweg vervang is met iets en iemand anders het dit ook ‘n groot fisiese probleem vir die mensdom gebring. Die grootse onmiddellike gevaar vir die groep gelowiges is dan ook die sluwe manier waarop hul naïewe goedgelowigheid op die weg van die globalisme meegeneem is. Die globalisme is natuurlik die oorhoofse instrument waarmee die Ryk van die Antichris baie stil en ageraf opgerig word. Hierdie goedgelowigheid is letterlik gekaap sonder dat die lidmaat dit besef het. Die onderwerp as sulks is baie stilweg deur die kerke se hierargieë van die kansel af verban en die lidmate is dus nooit in enige diepte daaraan blootgestel nie. Mense soos die Europese adelikes (“elite”), George Sorros, Henry Kissinger, ensovoorts, jubel en juig oor die manier waarop hul doelwitte namens hulle bereik word, en die kerk sê maar net halleluja en amen daarop. Daar kom waaragtig géén waarskuwing van die kansels af teen dit nie!
Dames en here, Prieska is ‘n absolute hoogtepunt in ons volk se bestaan, want op daardie stadium is die oorlog hier vir praktiese doeleindes reeds gewen en is ons volkome vry en onafhanklik. Ons ontvang die werklike nuwe Suid-Afrika by Prieska. Die nuwe SA van 1994 was nooit meer as ‘n verraaierspoging om die gedagte van die Godgegewe nuwe Suid-Afrika voortydig te kaap vir die Antichris se eie doeleindes nie. En Vader se doel hiermee is om ons instaat te stel om plek te berei vir ons medegelowiges wat van oorsee hierheen gaan vlug. Word nou asseblief rustig oor die vele bedreiginge teen ons, want ek het oorweldigende bewyse hier dat hulle nie gaan wen nie en dat niks volgens hul plan voltooi gaan word nie. Wees intussen asseblief geduldig met my en hoor eers wat ek sê, en veral hoekom ek dit sê, voordat u besluit wat u met my en my getuienis wil maak.
Ek wil hier begin deur te vra wat profesie in die algemeen is. Ek dink ons kan met veiligheid sê dat ‘n profeet oor die algemeen die toekomsbeplanning van ‘n Hoër Wese aan die mens oordra. Hier is dit belangrik om te onthou dat die Satan óók profete het wat in sy diens staan en sy beplanning propageer. Die baie belangrike menslike aspek hiervan is natuurlik dat die boodskap binne die verwysingsraamwerk van die profeet én sy gehoor moet val, anders gaan hulle nie die boodskap verstaan nie. Ek het my gister uitgespreek teen die spreek in tale en hier kom dit nou weer. As ‘n profesie nie verstaan kan word nie is dit nie meer profesie nie, maar ‘n onsamehangende gebrabbel wat niemand kán stig nie. En die kritiek-belangrike vereiste hier is dat die simboliek daarin uitgelê en verstaan moet kan word, want profesie is oor die algemeen baie allegories van aard.
Daar word baie dinge hieroor gesê, maar kom ons bly by die algemene beeld en verwagting hiervan, en ek stel dit vir u soos ek dit verstaan en kan plaas binne ons tydsgewrig. Die Bybelverhaal leer dat daar iewers in die toekoms (vir hulle) twee persone na vore sal tree wat die grootste deel van die wêreld aan hul gesag sal onderwerp. Hierdie twee sal namens die Satan optrree, want hulle staan in sy diens, en hulle sal wreed optree. Een is die Antichris, en as ek die Skrif reg verstaan sal hy ‘n erkende staatsman wees en nie die Pous nie. Die Pous kwailifiseer absoluut om die Valse Profeet te wees. Die Antichris sal deel van Europa se senior royalty wees wat ook baie direk met die staatkunde te doen sal hê.
Daar word in hierdie opsig baie geargumenteer oor die begrip Jood, en hier is nog een om in die hoed te gooi.
Maar kom ons kyk nou hoe die werklikheid van die komende Antichris in Siener se visioenêre verhaal beskryf word. Ek gaan eers die toepaslike dele van die visioenêre verhaal verduidelik en dan kan ons dit vergelyk met die werklikheid.
Daar doen op hierdie stadium baie gerugte die rondte oor die “sesessie-aksie” van die Khoisan in die Kaap. Ek is nie ‘n soort mens wat spoke opjaag nie, en ek wil baie beslis nie ‘n ongegronde riemtelegram hieroor aan die gang sit nie, maar daar kan dalk net meer in hierdie saak steek as wat ons dink. (http://sovereignstateofgoodhope.org/)
Nou, op hierdie stadium maak dit seker nie meer saak of die Khoisan die “regte” prosedure gevolg het of nie, die gedagte is nou gevestig dat hulle ‘n wettige rede het om op ‘n eie stuk grond te kan aandring, en om te kan “optree” as dit nie gebeur nie. En die een ding wat die situasie baie gevaarliker maak is dat die Khoisan baie sterk deur ‘n groot klomp Afrikaanssprekende blankes ondersteun word. Hierdie blankes wil sáám met die Khoisan van die RSA afskei. Die teenwoordigheid van hierdie groep blankes verander die situasie egter meteens in ‘n baie moontlike en gevaarlike swart-wit plofpunt! En ja, al die vingers wys in hierdie opsig baie direk na die Suidlanderbeweging en hul stigters, die Broederbond en die intelligensie agentskappe wat deur hulle beheer word. Ons praat hier waarskynlik baie bepaald van minstens ‘n onderafdeling van Militêre Intelligensie.
Iemand stuur gister die onderstaande skrywe aan my. Dit blyk ‘n omsendbrief te wees wat die leier van die Suidlanderbeweging aan die lede van sy groep op hul webblad gepubliseer het.
Het dié tyd aangebreek vir elke opregte om nou tree vir tree hierdie pad saam met my te loop en, as ek in hierdie stryd ter oorlewing van my volk aan die Suidpunt van Afrika sneuwel (en dit sal wees met `n glimlag op my gesig, want soet is die stryd, vir my God en volk), die stryd voort te sit – die oorwinning IS julle s’n!!!
Die opskrif hierbo moes eintlik gelees het: Is die Suidlanderbeweging Suid-Afrika se eie ANTIFAS? Ek dink die antwoord is ‘n klinkende ja.
Die verhaal dui aan dat Noordwes Provinsie en die noordelike deel van die Vrystaat as Volkstate aan die Boervolk toegeken gaan word, dit wil sê, die twee gebiede word onafhanklike republieke. En die aggressors teen albei is weereens Groot Brittanje en die Kaapse Afrikaners (Cape Dutch, oftewel die moderne Broederbond). Die sigbare betekenis van die visioenêre verhaal spel dit uit dat die komende gebeure in Suid-Afrika bloot ‘n herhaling van die Tweede Vryheidsoorlog sal wees. En so sien ons in die verhaal dat die stryd teen die nuwe Boereregering in Noordwes deur die Engelse gevoer sal word, maar met die samewerking van ‘n groep manne na wie Siener verwys het as die Sappe (“Joiners”). Hulle was die Liberaliste van Siener se tyd, en ons sal in ons huidige tydsgewrig van die Globaliste kan praat, die mense wat ‘n EenWêreldregering sal help oprig. Ek weet nie of die Suidlanders mooi verstaan waarmee hulle regtig deurmekaar is nie, maar dit is eintlik waarvoor hulle teen hul gematigde volksgenote gebruik gaan word.